పాముల పుష్ప శ్రీవాణి

పాముల పుష్పశ్రీవాణి ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఈవిడ వైఎస్సార్ కాంగ్రెస్ పార్టీ తరపున కురుపాం అసెంబ్లీ నియోజకవర్గం ఎమ్మెల్యేగా గెలుపొందింది.

జననం
పుష్ప శ్రీవాణి  1986 , జూన్ 22న పశ్చిమ గోదావరి జిల్లా, బుట్టాయగూడెం మండలం దొరమామిడి గ్రామంలో జన్మించింది. 10వ తరగతి వరకు గిరిజన సంక్షేమ ఆశ్రమ పాఠశాలలో చదివిన ఈవిడ, ఇంటర్ జంగారెడ్డిగూడెం సూర్య కళాశాలలో, డిగ్రీ అక్కడి ఉమెన్స్ కళాశాలలో, విశాఖలో బీఈడీ పూర్తి చేసింది. గిరిజన ఆశ్రమ పాఠశాలలోనే ఏడాదిన్నరపాటు ఉపాధ్యాయురాలుగా పనిచేసింది.

రాజకీయ జీవితం
పశ్చిమ గోదావరి జిల్లాకు చెందిన పుష్ప శ్రీవాణి ఉపాధ్యాయ వృత్తిని వీడి భర్త ప్రోత్సాహంతో రాజకీయలోకి వచ్చింది. ఆంధ్రప్రదేశ్ శాసనసభ ఎన్నికలు (2014)లో కురుపాం శాసనసభా నియోజకవర్గం నుంచి వైసీపీ తరుపున పోటీ చేసి 19,083 ఓట్ల మెజారిటీతో గెలిచి తొలిసారి ఎమ్మెల్యే అయింది. 2019 ఎన్నికల్లో  టీడీపీ అభ్యర్థి నరసింహ థాట్రాజ్ పై 26, 602 ఓట్ల మెజారిటీతో  గెలిచింది. 2019, జూన్ 8న ఆంధ్రప్రదేశ్ ముఖ్యమంత్రి వై.ఎస్. జగన్మోహన్ రెడ్డి మంత్రివర్గంలో ఉప ముఖ్యమంత్రి దక్కింది.

మూలాలు 

1986 జననాలు
జీవిస్తున్న ప్రజలు
పశ్చిమ గోదావరి జిల్లా నుండి ఎన్నికైన మహిళా శాసన సభ్యులు
ఆంధ్రప్రదేశ్ శాసన సభ్యులు (2014)
ఆంధ్రప్రదేశ్ శాసన సభ్యులు (2019)